

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 021-05/18-01/02

URBROJ: 2186/10-01/1-18-05

Vidovec, 29. ožujka 2018.

**ODLUKE I ZAKLJUČCI**

**DONIJETI NA 7. SJEDNICI OPĆINSKOG VIJEĆA**

**OPĆINE VIDOVEC**

**ODRŽANOJ DANA 29.03.2018. GODINE**

**ZAKLJUČAK** : o prihvaćanju Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec

Općinsko vijeće Općine Vidovec prihvaća Odluku o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec.Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o groblju na području Općine Vidovec

Općinsko vijeće Općine Vidovec prihvaća Odluku o groblju na području Općine Vidovec.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u „Službeni vjesnik Varaždinske županije“. Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o davanju suglasnosti na primjenu jedinične cijene godišnje grobne naknade

Općinsko vijeće Općine Vidovec prihvaća Odluku o davanju suglasnosti na primjenu jedinične cijene godišnje grobne naknade na mjesnom groblju u Vidovcu.

Jedinična cijena godišnje grobne naknade u 2018. godini iznosi 29,76 kn po m2 grobnog mjesta bez PDV-a, a primjenjivati će se od 01. siječnja 2018. godine.

Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o davanju suglasnosti na primjenu Cjenika pogrebnih usluga i Cjenika za građevinske i /ili klesarske radove na mjesnom groblju u Vidovcu

Općinsko vijeće Općine Vidovec prihvaća Odluku o davanju suglasnosti trgovačkom društvu Čistoća d.o.o. iz Varaždina, Ognjena Price 13, na primjenu Cjenika pogrebnih usluga i Cjenika za građevinske i /ili klesarske radove na mjesnom groblju u Vidovcu.Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Vidovec

Općinsko vijeće Općine Vidovec prihvaća Odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Općine Vidovec.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u „Službeni vjesnik Varaždinske županije“.Ovaj Zaključak stupa na snagu danom donošenja.

**ZAKLJUČAK** : o prihvaćanju Izvješća o izvršenju Plana gospodarenja otpadom Općine Vidovec za 2017. godinu

Općinsko vijeće Općine Vidovec prihvaća Izvješće općinskog načelnika o izvršenju Plana gospodarenja otpadom Općine Vidovec za 2017. godinu KLASA: 351-02/16-01/03, URBROJ: 2186/10-02/1-18-44 od 29. ožujka 2018.godine. Izvješće iz točke I. čini prilog i sastavni dio ovog Zaključka. Ovaj Zaključak objaviti će se u „Službenom vjesniku Varaždinske županije.“

**ZAKLJUČAK** : o prihvaćanju Odluke o raspuštanju Savjeta mladih Općine Vidovec

Općinsko vijeće Općine Vidovec prihvaća Odluku o raspuštanju Savjeta mladih Općine Vidovec.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u „Službeni vjesnik Varaždinske županije“. Ovaj Zaključak stupa na snagu danom donošenja.

**ZAKLJUČAK** : o prihvaćanju Rješenja o predlaganju kandidata za imenovanje suca porotnika Općinskog suda u Varaždinu

Općinsko vijeće Općine Vidovec prihvaća Rješenje o predlaganju kandidata za imenovanje suca porotnika Općinskog suda u Varaždinu, a kojim se za suca porotnika predlaže Josip Puček iz Tužnog. Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o uvjetima i načinu držanja kućnih ljubimaca i načinu postupanju s napuštenim i izgubljenim životinjama te divljim životinjama pronađenim izvan prirodnog staništa na području Općine Vidovec

Općinsko vijeće Općine Vidovec prihvaća Odluku o uvjetima i načinu držanja kućnih ljubimaca i načinu postupanju s napuštenim i izgubljenim životinjama te divljim životinjama pronađenim izvan prirodnog staništa na području Općine Vidovec. Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u „Službeni vjesnik Varaždinske županije“. Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o davanju suglasnosti općinskom načelniku o pokretanju postupka donošenja rješenja o obvezi sufinanciranja vrijednosti projekta uređenja (asfaltiranja) parkirališta na mjesnom groblju u Vidovcu od mještana naselja Gojanec

Općinsko vijeće Općine Vidovec prihvaća Odluku o davanju suglasnosti općinskom načelniku o pokretanju postupka donošenja rješenja o obvezi sufinanciranja vrijednosti projekta uređenja (asfaltiranja) parkirališta na mjesnom groblju u Vidovcu od mještana naselja Gojanec.Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o dodjeli pomoći za ublažavanje posljedica elementarne nepogode iz Proračuna Općine Vidovec

Općinsko vijeće Općine Vidovec prihvaća Odluku o dodjeli pomoći za ublažavanje posljedica elementarne nepogode iz Proračuna Općine Vidovec.

Odlukom iz prethodnog stavka Općinsko vijeće Općine Vidovec odobrava da se oštećenicima Josipu Cafuk iz Vidovca i Josipu Šantek iz Nedeljanca iz Proračuna Općine Vidovec dodjeli pomoć za ublažavanje posljedica elementarne nepogode nastale u 2017. godini – mraza.

Ovaj Zaključak stupa na snagu danom donošenja.

**ZAKLJUČAK** : o prihvaćanju Odluke o donošenju Procjene rizika od velikih nesreća za Općinu Vidovec

Općinsko vijeće Općine Vidovec prihvaća Odluku o donošenju Procjene rizika od velikih nesreća za Općinu Vidovec.

Odluka iz točke I. ovog Zaključka dostavlja se na nadzor Uredu državne uprave Varaždinske županije i na objavu u „Službeni vjesnik Varaždinske županije“.Ovaj Zaključak stupa na snagu danom donošenja.

**ODLUKA** : o prihvaćanju a) Izvješća o izvršenju Programa gradnje objekata i uređaja komunalne infrastrukture na području Općine Vidovec za 2017. godinu

b) Izvješća o izvršenju Programa održavanja komunalne infrastrukture na području Općine Vidovec za 2017. godinu

c) Izvješća o izvršenju Programa javnih potreba u društvenim djelatnostima Općine Vidovec za 2017. godinu

d) Izvješća o izvršenju Programa javnih potreba u socijalnoj skrbi Općine Vidovec za 2017. godinu

Općinsko vijeće Općine Vidovec prihvaća:

1. Izvješće o izvršenju Programa gradnje objekata i uređaja komunalne infrastrukture na području Općine Vidovec za 2017. godinu
2. Izvješće o izvršenju Programa održavanja komunalne infrastrukture na području Općine Vidovec za 2017. godinu
3. Izvješće o izvršenju Programa javnih potreba u društvenim djelatnostima Općine Vidovec za 2017. godinu
4. Izvješće o izvršenju Programa javnih potreba u socijalnoj skrbi Općine Vidovec za 2017. godinu.

Izvješća o izvršenju Programa iz članka 1. ove Odluke dostavljaju se na nadzor Uredu državne uprave Varaždinske županije i na objavu u „Službeni vjesnik Varaždinske županije“. Ova Odluka stupa na snagu danom donošenja.

**ODLUKA** : o darovanju čestice 753/6 k.o. Vidovec

Općinsko vijeće Općine Vidovec suglasno je da se katastarska čestica broj 753/6 k.o. Vidovec u svojstvu javnog dobra Putevi daruje, odnosno vrati u ponovno vlasništvo Zlatka Kuzminski iz Vidovca.

O b r a z l o ž e n j e

Zlatko Kuzminski iz Vidovca podnio je zamolbu za vraćanje čestice 753/6 k.o. Vidovec u njegovo vlasništvo. Navedena čestica prethodno je bila u njegovom vlasništvu no prilikom gradnje stambene građevine, a zbog potrebe izlaza iz čestice, Zlatko Kuzminski je darovao česticu 753/6 k.o. Vidovec koja se u zemljišnim knjigama evidentirala kao javno dobro putevi.

Obzirom da je Urbanističkim planom uređenja Poslovno stambene zone Vidovec planirano formiranje nove ulice na koju će Zlatko Kuzminski imati izlaz sa svoje čestice, ne postoji više potreba da katastarska čestica 753/6 k.o. Vidovec ima svojstvo puta te se ista vraća u ponovno vlasništvo Zlatka Kuzminski. Ova Odluka stupa na snagu danom donošenja.

**ODLUKA** : o odobrenju isplate jednokratne novčane pomoći Dragi Mrazović

Općinsko vijeće Općine Vidovec odobrava isplatu jednokratne novčane pomoći Dragi Mrazović iz Vidovca, Stjepana Radića 39 u iznosu od 3.000,00 kn za kupnju građevinskog materijala. Iznos iz prethodnog stavka isplatiti će se iz Proračuna Općine Vidovec za 2018. godinu, konta 38311 Naknade za štete uzrokovane prirodnim katastrofama.

O b r a z l o ž e n j e

Drago Mrazović iz Vidovca, Stjepana Radića 39, obratio se Općini Vidovec sa zamolbom za dodjelu jednokratne novčane pomoći koja mu je potrebna za sanaciju gospodarske zgrade koja se urušila zbog nepovoljnih vremenskih uvjeta i obilnog snijega.

Obzirom da gore navedeni živi u samačkom domaćinstvu sa nedovoljnim primanjima da o vlastitom trošku sanira nastalu štetu na gospodarskoj zgradi, Općinsko vijeće Općine Vidovec odlučilo je kako je navedeno u točci I. ove Odluke. Ova Odluka stupa na snagu danom donošenja.

**ODLUKA** : o odobrenju isplate jednokratne novčane pomoći Luciji Puček

Općinsko vijeće Općine Vidovec odobrava isplatu jednokratne novčane pomoći Luciji Puček iz Tužnog, Belska 29 u iznosu od 1.000,00 kn.

Iznos iz prethodnog stavka isplatiti će se iz Proračuna Općine Vidovec za 2018. godinu, konta 3721912 Ostale naknade – pomoć kućanstvima.

**O b r a z l o ž e n j e**

Lucija Puček iz Tužnog, Belska 29, studentica 2. godine Poljoprivrednog odjela Sveučilišta u Požegi, obratila se Općini Vidovec sa zamolbom za dodjelu jednokratne novčane pomoći uslijed teške financijske situacije u kojoj se našla nakon što joj je ukinuta novčana potpora zbog otežanog poslovanja poduzeća u kojoj radi otac navedene.

Slijedom navedenog, a u cilju ublažavanja otežane financijske situacije Lucije Puček, Općinsko vijeće Općine Vidovec odlučilo je kako je navedeno u točci I. ove Odluke. Ova Odluka stupa na snagu danom donošenja.

**ODLUKA :** o pokretanju postupka izrade Studije vezane uz razvoj cikloturizma u Općini Vidovec

Općina Vidovec jedna je od potpisnica Sporazuma o provedbi Operativnog plana razvoja cikloturizma na području Varaždinske županije do 2020. godine, a kojim je utvrđen zajednički interes razvoj cikloturizma kao načina daljnjeg razvoja Varaždinske županije, posebice njenog održivog gospodarskog i turističkog razvoja te zaštite okoliša.

Slijedom navedenog u točci I. ove Odluke, Općinsko vijeće Općine Vidovec suglasno je sa prijedlogom općinskog načelnika o pokretanju postupka izrade Studije vezane uz razvoj cikloturizma u Općini Vidovec, obzirom da je ista temelj za daljnje prijavljivanje projekata iz domene cikloturizma te njihovo financiranje iz nacionalnih i fondova Europske unije.

Trošak izrade Studije iz točke II. ove Odluke iznosi 5.000,00 kn. Ova Odluka stupa na snagu danom donošenja.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek